OpenLLM-France/wikimedia huggingface dataset:
# Capità de Castella

Capità de Castella (Captain from Castile) és una pel·lícula estatunidenca de Henry King, estrenada el 1947 i doblada al català

## Argument

Començament del segle xvi, el jove noble espanyol Pedro De Vargas, salva una bella pagesa de l'inquisidor Diego de silva. Per venjar-se, aquest deté Pedro. Però aquest s'evadeix gràcies a Catana i Juan Garcia, el seu amic fidel. Tots tres marxen al Nou Món amb la flota d'Hernando Cortez.

## Repartiment

* Tyrone Power: Pedro de Vargas
* Jean Peters: Catana Perez
* Cesar Romero: Hernando Cortez
* Lee J. Cobb: Juan Garcia
* John Sutton: Diego De Silva
* Antonio Moreno: Don Francisco De Vargas
* Thomas Gomez: El pare Bartolome Romero
* Alan Mowbray: El professor Botello, astròleg
* Barbara Lawrence: Luisa De Carvajal
* George Zucco: El marquès De Carvajal
* Roy Roberts: El capità Alvarado
* Marc Lawrence: Corio
* Virginia Brissac: Doña Maria De Vargas

## Nominacions

1948
* Oscar a la millor banda sonora per Alfred Newman

## Al voltant de la pel·lícula

És la primera pel·lícula amb Jean Peters.

## Referències

* ↑ Capità de Castella
# Alexander Campbell

Alexander Campbell (Tombea, Escòcia, 1764 - 1824) fou un compositor, musicògraf, organista i metge escocès.
Fill d'un modest fuster, el seu germà hereu de la família li donà una excel·lent educació musical, entrant aviat a desenvolupar la plaça d'organista d'una capella al mateix temps que donava lliçons de música: contà entre els seus deixebles l'escriptor Walter Scott, del qual en els últims anys de la seva vida li'n copià diversos manuscrits per a guanyar-se la menja.
Abandonà la música per dedicar-se a l'estudi de la medicina a la facultat d'Edimburg, però cansat dels seus nous estudis els abandonà per a dedicar-se exclusivament a la literatura. Ses obres són molt apreciables especialment per les dades que aporten per la història d'Escòcia, figurant entre elles les titulades:
* Twelve Songs into músic, Odes and Miscellaneous Poems (Edimburg, 1796);
* An Introduction to the history of poetry in Scotland (Edimburg, 1798);
* A conversation on Scotsh Songs (1798);
* A Journey from Edimburgh through parts of North Britain (1802);
* The Grampians Desolate (Edimburg, 1804);
* Poema en sis cants;
* Albyn's Anthology (Edimburg, 1816-18), interessant col·lecció de cançons populars angleses i escoceses.

## Bibliografia

* Enciclopèdia Espasa Volum núm 10 (ISBN 84-239-4510-3)
# Merscheid (Esch-sur-Sûre)

Merscheid (en luxemburguès: Merscheet; en alemany: Merscheid) és una vila i capital de la comuna d'Esch-sur-Sûre situada al districte de Diekirch del cantó de Wiltz. Està a uns 31 km de distància de la ciutat de Luxemburg.

## Història

Merscheid era una vila de la comuna d'Heiderscheid fins a la fusió formal d'aquesta última amb Esch-sur-Sûre l'1 de gener de 2012.

## Referències

* ↑ «Merscheid». [Consulta: 2 octubre 2015].
# Nathan Brown

Nathan Brown (Colorado Springs, Colorado, 7 de juliol del 1991) és un ciclista estatunidenc professional des del 2010 i actualment a l'equip Cannondale-Drapac.

## Palmarès

* 2008
** 1r al Trofeu Centre Morbihan
** Vencedor d'una etapa als Tres dies d'Axel
** 1r a la Copa de les Nacions d'Abitibi i vencedor d'una etapa
* 2008
** 1r al Tour del País de Vaud i vencedor d'una etapa
* 2011
** Campió dels Estats Units sub-23 en contrarellotge
** Vencedor d'una etapa al Tour de Guadalupe
* 2013
** Campió dels Estats Units sub-23 en contrarellotge
** 1r al Tour de Beauce

### Resultats a la Volta a Espanya

* 2014. 85è de la classificació general

### Resultats al Giro d'Itàlia

* 2015. 67è de la classificació general
* 2016. 48è de la classificació general
* 2018. 52è de la classificació general
* 2019. 67è de la classificació general

### Resultats al Tour de França

* 2017. 43è de la classificació general

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Łukasz Piszczek

Łukasz Piszczek ([ˈwukaʂ ˈpiʂtʂɛk]) (Czechowice-Dziedzice, República Popular de Polònia, 3 de juny de 1985) és un futbolista polonès que juga de lateral dret pel Borussia Dortmund a Alemanya.

## Biografia
### Carrera de club

En el 2001 Piszczek es va unir al Gwarek Zabrze amb el qual ell va guanyar el campionat juvenil polonès del 2003. El 2004 va esdevenir el màxim golejador (juntament amb el turc Ali Öztürk) del Campionat Europeu sub-19 del 2004, després del qual va fitxar pel Hertha BSC, sent cedit de seguida al Zagłębie Lubin.

## Palmarès
### Zagłębie Lubin

* 1 Lliga polonesa: 2006-07.

### Borussia Dortmund

* 2 Bundesliga: 2010-11, 2011-12.
* 2 Copa alemanya: 2011-12, 2016-17.
* 2 Supercopa alemanya: 2014, 2019.

## Referències

* ↑ Czado, Paweł «Łukasz Piszczek: szczęście w roli głębokiego zmiennika» (en polonès). Gazeta Wyborcza Katowice, 06-06-2008 [Consulta: 24 abril 2009].

## Enllaços externs

* Estadístiques de la Bundesliga a transfermarkt.co.uk Arxivat 2012-02-24 a Wayback Machine. (anglès)
* Formacions Tàctiques de Łukasz a football-lineups.com (anglès)
Łukasz Piszczek amb Polònia - Plantilles de navegació :
Selecció de futbol de Polònia – Eurocopa 2008
1 Boruc •
2 Jop •
3 Wawrzyniak •
4 Golański •
5 Dudka •
6 Bąk •
7 Smolarek •
8 Krzynówek •
9 Żurawski •
10 Garguła •
11 Saganowski •
12 Kowalewski •
13 Wasilewski •
14 Żewłakow •
15 Pazdan •
16 Piszczek •
17 Łobodziński •
18 Lewandowski •
19 Murawski •
20 Guerreiro •
21 Zahorski •
22 Fabiański •
23 Kokoszka •
Entrenador: Beenhakker
Selecció de futbol de Polònia – Eurocopa 2012
1 Szczęsny •
2 Boenisch •
3 Wojtkowiak •
4 Kamiński •
5 Dudka •
6 Matuszczyk •
7 Polanski •
8 Rybus •
9 Lewandowski •
10 Obraniak •
11 Murawski •
12 Sandomierski •
13 Wasilewski •
14 Wawrzyniak •
15 Perquis •
16 Błaszczykowski •
17 Sobiech •
18 Mierzejewski •
19 Wolski •
20 Piszczek •
21 Grosicki •
22 Tytoń •
23 Brożek •
Entrenador: Smuda
Selecció de futbol de Polònia – Eurocopa 2016
1 Szczęsny •
2 Pazdan •
3 Jędrzejczyk •
4 Cionek •
5 Mączyński •
6 Jodłowiec •
7 Milik •
8 Linetty •
9 Lewandowski (c) •
10 Krychowiak •
11 Grosicki •
12 Boruc •
13 Stępiński •
14 Wawrzyniak •
15 Glik •
16 Błaszczykowski •
17 Peszko •
18 Salamon •
19 Zieliński •
20 Piszczek •
21 Kapustka •
22 Fabiański •
23 Starzyński •
Entrenador: Nawałka
Selecció de futbol de Polònia – Copa del Món de Futbol de 2018
1 Szczęsny •
2 Pazdan •
3 Jędrzejczyk •
4 Cionek •
5 Bednarek •
6 Góralski •
7 Milik •
8 Linetty •
9 Lewandowski  •
10 Krychowiak •
11 Grosicki •
12 Białkowski •
13 Rybus •
14 Teodorczyk •
15 Glik •
16 Błaszczykowski •
17 Peszko •
18 Bereszyński •
19 Zieliński •
20 Piszczek •
21 Kurzawa •
22 Fabiański •
23 Kownacki •
Seleccionador: Adam Nawałka :
# Lengua Armada Discos

Lengua Armada Discos és un segell discogràfic independent estatunidenc de punk rock i hardcore punk dirigit pel cantant de Limp Wrist i Los Crudos i figura destacada tant en l'escena straight edge com queercore, Martin Sorrondeguy. Compta amb bandes com Look Back and Laugh, Charles Bronson, Severed Head of State i Sin Orden.

## Referències

* ↑ John No. «Teaching Resistance». Maximum Rocknroll. [Consulta: 28 gener 2022].
* ↑ Sam Lefebvre. «Martin Sorrondeguy on Los Crudos' Reissues and Latino Punk History». Pitchfork. [Consulta: 26 gener 2022].
* ↑ «Lengua Armada Records profile in MRR». [Consulta: 24 gener 2018].
# Frontera entre Guatemala i Hondures

La frontera entre Guatemala i Hondures és una frontera administrativa situada a l'est de Guatemala i al nord-oest d'Hondures. Separa els departaments guatemalencs d'Izabal, Zacapa i Chiquimula dels departaments hondurenys de Cortés, Copán, Santa Bárbara i Ocotepeque.

## Traçat

Amb una longitud de 256 km, és, al costat guatemalenc, la tercera frontera més gran després de les que separen el país de Mèxic i Belize i abans que el separa des dEl Salvador; per la part hondurenya, és la frontera més petita després de les que separen el país amb Nicaragua i amb El Salvador.
S'estén al llarg d'un eix nord-oest-sud-oest, des del Golf d'Hondures, fins al mar Carib a la desembocadura del Motagua, un riu que té la seva font a Guatemala i que marcarà la frontera entre els dos països durant uns quants quilòmetres. S'estén, encara en un eix nord-oest-sud-oest per la frontera que separa Guatemala d'El Salvador.

## Història

La frontera es va crear després que Guatemala i Hondures proclamessin la seva independència el 1821. Va ser confirmada pels arranjaments en 1843, 1845, 1895, 1914, i el curs actual de la frontera va estar en vigor a partir de 1933.

## Referències

* ↑ «Hondures». The World Factbook. Central Intelligence Agency.
* ↑ The Geographer Office of the Geographer Bureau of Intelligence and Research. «International Boundary Study» (en polish). Arxivat de l'original el 2006-09-16. [Consulta: 20 juny 2013].

## Enllaços externs

* Guatemala y Honduras cierran un paso fronterizo para impedir el cruce de migrantes, El País, 21 d'octubre de 2018
* La violenta frontera entre Guatemala y Honduras, elpulso.hn
# Menarini

El Grup Menarini és una empresa farmacèutica italiana. La seva seu central es troba a Florència (Toscana, Itàlia), i té tres divisions: Menarini Ricerche, Menarini Biotech i Menarini Diagnostics. Desenvolupa solucions farmacològiques per a malalties cardiovasculars, oncologia, dolor/inflamació, asma i antiinfecciosos. El 2020, la companyia tenia 17.650 empleats a tot el món.
L'empresa, valorada en 11.600 milions de dòlars, va ser heretada per Massimiliana Landini Aleotti i els seus tres fills, després de la mort del seu marit el maig de 2014.
Menarini va desenvolupar una prova ràpida de COVID-19 enmig de la Pandèmia de COVID-19 a Itàlia, capaç de donar un resultat en només 20 minuts.

## Referències

* ↑ «Menarini investe 150 mln per nuovo stabilimento produttivo in Italia» (en italià). ADNkronos. [Consulta: 30 juliol 2023].
* ↑ «Massimiliana Landini Aleotti & family». Forbes. [Consulta: 30 juliol 2023].
* ↑ «Coronavirus: da Menarini kit per test rapidi in 20 minuti». ansa.it, 26-07-2022 [Consulta: 30 juliol 2023].
# Susana Pérez Quislant

Susana Pérez Quislant (Madrid, 11 de març de 1964) és una política espanyola del Partit Popular, alcaldessa de Pozuelo de Alarcón des de juny de 2015. Vicepresidenta de la Federació Madrilenya de Municipis (FMM), és a més membre del consell territorial de la Federació Espanyola de Municipis i Províncies i vicepresidenta de la Comissió de Funció Pública.

## Biografia

Va néixer a Madrid el 1964. Està casada i és llicenciada en Dret per la Universitat Complutense de Madrid. Susana Pérez Quislant ha ocupat nombrosos llocs de responsabilitat a l'Ajuntament de Madrid, on va ser gerenta dels districtes de Centro i de Retiro entre els anys 2003 i 2011.Des de 2011 és regidora de l'Ajuntament de Pozuelo de Alarcón, on ha estat primera tinent d'alcalde, coordinant les polítiques del govern municipal i gestionant directament les àrees d'Urbanisme i Habitatge. Va ser també consellera delegada de l'empresa Sumpasa i vicepresidenta de la Mancomunitat sud de residus i de la Gerència d'Urbanisme.
Pérez Quislant també ha exercit càrrecs en el Partit Popular, al qual es va afiliar l'any 1989. També és membre del comitè executiu del PP de Pozuelo així com del comitè executiu regional del PP de Madrid i de les juntes directives nacional i regional. Així mateix, ha estat membre del comitè jurídic del PP entre els anys 2003 i 2015, representant legal del Partit Popular de Madrid davant la junta electoral en totes les eleccions celebrades entre 2003 i 2015 i presidenta del comitè de Drets i Garanties del PP de Madrid entre 2015 i 2016. Pérez Quislant és també vicepresidenta de la Federació Madrilenya de Municipis i membre del Consell Territorial i vicepresidenta de la Comissió de Funció Pública de la Federació Espanyola de Municipis i Províncies.

## Referències

* ↑ «Susana Pérez Quislant, nueva alcaldesa de Pozuelo (Madrid) con mayoría absoluta del PP». , 13-06-2015 [Consulta: 27 octubre 2016].
# Água de Gato

Água de Gato (crioll capverdià Agu di Gatu) és una vila al centre de l'illa de Santiago a l'arxipèlag de Cap Verd. Està situada a 2 kilòmetres al nord-oest de São Domingos.

## Vegeu també

* Llista de nuclis de població de Cap Verd
# Jerbu tridàctil septentrional

El jerbu tridàctil septentrional (Dipus sagitta) és una espècie de rosegador de la família dels dipòdids. Viu a la Xina, l'Iran, el Kazakhstan, Kirguizstan, Mongòlia, Rússia, el Turkmenistan i l'Uzbekistan. S'alimenta de les parts vegetatives de les herbes i els matolls, arrels, bulbs, llavors, insectes i larves. El seu hàbitat natural són els deserts i semideserts sorrencs de gran altitud, així com les zones de dunes cobertes de pinedes. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Batsaikhan, N.; Avirmed, D.; Tinnin, D.; Tsitsulina, K. Dipus sagitta. UICN 2008. Llista Vermella d'espècies amenaçades de la UICN, edició 2008, consultada el 9 gener 2016.
Espècies vivents de dipòdids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Allactaginae :
Cardiocraniinae :
Dipodinae :
Euchoreutinae :
Categoria :
# León (Nicaragua)

La ciutat de Santiago de los Caballeros de León, o com més comunament conegut com a León, és capçalera departamental i municipi del departament de León, situat a Nicaragua, Amèrica Central.
Encara que amb menys població que Managua (la capital del país), León ha estat la seu intel·lectual de la nació, amb una universitat fundada en 1813. León és també un important centre industrial i de comerç de Nicaragua. Fins al nomenament de Managua com a capital de Nicaragua, León va revalitzar amb Granada para aquesta representativitat.

## Context

Situat en l'occident del país, coneguda també com "La ciutat universitària" o "El graner de Nicaragua", el departament de León té una àrea de 5138.03 km² i una població aproximada de 441.308 habitants distribuïts en els seus deu municipis: León (capçalera departamental), Nagarote, La Paz Centro, Telica, Larreynaga i Santa Rosa del Peñón.
El departament de León es caracteritza per tenir paisatges espectaculars, belles platges, bells volcans i un sens fi de destinacions atractives poc explorats. En aquest departament se situen quatre volcans de la Serralada dels Maribios i a més es troben belles platges, pobles històrics i sobretot esglésies de bella arquitectura.
D'aquesta terra han sorgit importants personatges com el Príncep de les lletres castellanes com Rubén Darío, Salomón de la Selva, Alfonso Cortez i Azarías H. Pallais; el rei de la valsa José de la Cruz Mena o Pedro Argüello Argüello, entre altres il·lustres personatges, tant de la independència nacional com de la vida intel·lectual del país.

## Història

La ciutat de León va ser fundada el 1524, dia de la Santíssima Trinitat, per Francisco Hernández de Córdoba. Estava situada enmig de la Província de Imabite, en un terreny pla al costat del llac Xolotlán i enfront del volcà Momotombo. Aquesta ubicació dista uns 30 km de l'actual ciutat de León i és coneguda com a León Viejo, les ruïnes del qual siguin convertides en actractiu turístic.
Es va optar pel trasllat de la ciutat a un nou emplaçament al costat de l'antic poblat ètnic de Sutiava arran d'un terratrèmol i de l'erupció del volcà en 1610.
Va ser capçalera de la Intendència de León de Nicaragua, establerta en 1787, i de la Província de Nicaragua i Costa Rica, que va existir de 1812 a 1814 i de 1820 a 1821.
A la ciutat de León es va signar l'acta d'independència absoluta de Nicaragua i Costa Rica de la Monarquia Espanyola, l'11 d'octubre de 1821. Posteriorment va ser capital de l'Estat de Nicaragua, i en retirar-se Nicaragua de la Federació centramericà en 1838, es va mantenir com a capital de Nicaragua, encara que durant alguns anys, la capital va canviar freqüentment entre León i Granada (el seu rival històric des d'un punt de vista soci polític) segons el partit en el poder. Aquesta situació es va resoldre quan es va escollir una tercera ciutat, Managua, com a capital del país en 1858.
Viccionari
# The New Saints Football Club

El The New Saints Football Club (The New Saints of Oswestry Town and Llansantffraid Football Club) és un club de futbol anglo-gal·lès, que representa les ciutats de Llansantffraid-ym-Mechain, a Gal·les, i Oswestry a Anglaterra.

## Història

Els orígens del club estan en el Llansantffraid FC fundat el 1959. L'any 1996 fou patrocinat per l'empresa Total Network Solutions, de la ciutat d'Oswestry, adoptant el nom de Total Network Solutions Llansantffraid FC. Un any més tard fou anomenat Total Network Solutions FC. L'estiu del 2003 es fusionà amb el club de la ciutat veïna Oswestry Town. L'any 2006 l'empresa deixà de patrocinar el club i adoptà el nom de The New Saints, mantenint, d'aquesta manera, les inicials TNS.

## Palmarès

* Lliga gal·lesa de futbol (16): 1999/2000, 2004/05, 2005/06, 2006/07, 2009/10, 2011/12, 2012/13, 2013/14, 2014/15, 2015/16, 2016/17, 2017/18, 2018/19, 2021/22, 2022/23, 2023/24
* Copa gal·lesa de futbol (7): 1995/96, 2004/05, 2011/12, 2013/14, 2014/15, 2015/16, 2018/19
* Copa de la Lliga gal·lesa de futbol (9): 1994/95, 2005/06, 2008/09, 2009/10, 2010/11, 2014/15, 2015/16, 2016/17, 2017/18
* FAW Premier Cup (1) : 2006/07
* Welsh Intermediate Cup (1): 1992/93
* Cymru Alliance League (1): 1992/93
* Shropshire Senior Cup (1): 2011/12
* Montgomeryshire Amateur Football League Division 1 (6): 1968/69, 1969/70, 1982/83, 1986/87, 1991/92, 1992/93
* Montgomeryshire Amateur Football League Division 2 (2): 1970/71, 1980/81

## Majors victòries i derrotes a la Lliga de Gal·les

* Major golejada aconseguida: 12–0 contra l'Airbus UK Broughton l'any 2019.
* Major golejada encaixada: 0–10 contra el Barry Town l'any 1997.

## Enllaços externs

* Web oficial
# Franck Azéma

Franck Azéma (Ambilly, Alta Savoia, 7 d'abril de 1971) va ser jugador de rugby i és entrenador de la USAP. Jugava en la posició de centre (1m82, 82 quilos).
Des del 15 de maig de 2006, és coentrenador de l'equip de primera divisió de Perpinyà, la USAP, encarregat de les línies de defensa. Reemplaça Philippe Ducousso i durant la temporada 2006-2007 coincidí amb Philippe Boher, que tenia cura dels davanters.

## Carrera esportiva
### Com a jugador de club

* Format a Arles
* 1990-1992 USAP
* 1992-1996 Montpellier RC
* 1996-2000 ASM Clermont
* 2000-2001 RC Narbonne
* 2001 Unió Tretzista Catalana
* 2001-2002 Ceret Esportiu

### Com a jugador en la selecció francesa

* Internacional militar
* França -21 anys

### Com a entrenador

* 2002-2004 Ceret Esportiu
* 2004-2006 Júniors Reichel USAP
* 2006-2010 USAP
* 2010- ASM Clermont

## Palmarès
### Jugador

* Vencedor de l'Escut europeu: 1998-99 (amb Montferrand)

### Entrenador

* Vencedor del Campionat de França: 2009-2010 (amb USAP)
# Nicola Marconi

Nicola Marconi (Roma, Itàlia 1978) és un saltador italià, ja retirat.
# Ímeni Gastel·lo

Ímeni Gastel·lo (en rus: Имени Гастелло) és un poble (possiólok) de l'óblast de Magadan, a Rússia, que en el cens del 2010 tenia 91 habitants.

## Referències

* ↑ Магаданской области необходимо более 500 млн руб. на расселение трех закрывающихся поселков
* ↑ Plantilla:БСЭ3
# Jerbu tetradàctil

El jerbu tetradàctil (Scarturus tetradactyla) és una espècie de rosegador de la família dels dipòdids. Viu a l'est de Líbia i el nord d'Egipte. Es tracta d'un animal nocturn. Els seus hàbitats naturals són les zones amb vegetació dels saladars i els deserts argilosos situats a planes costaneres. Podria estar amenaçat per la desertificació. El seu nom específic, tetradactyla, significa 'tetradàctil' en llatí.

## Referències

* ↑ Hutterer, R.; Kryštufek, B.; Aulagnier, S. Allactaga tetradactyla. UICN 2008. Llista Vermella d'espècies amenaçades de la UICN, edició 2008, consultada el 22 desembre 2015.
Espècies vivents de dipòdids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Allactaginae :
Cardiocraniinae :
Dipodinae :
Euchoreutinae :
Categoria :
# Lethrinus punctulatus

Lethrinus punctulatus és una espècie de peix pertanyent a la família dels letrínids.

## Descripció

* 10 espines i 9 radis tous a l'aleta dorsal i 3 espines i 8 radis tous a l'anal.
* El cap i la resta del cos varien de color entre el bronze tirant al marró i tonalitats groguenques. El ventre és blanc.
* El cap presenta franges blanques o blavenques i taquetes al voltant de l'ull.

## Hàbitat

És un peix marí, associat als esculls i de clima subtropical.

## Distribució geogràfica

Es troba a l'Índic oriental: l'oest d'Austràlia.

## Observacions

És inofensiu per als humans.

## Referències

* ↑ Cuvier G., 1829. Le Règne Animal, distribué d'après son organisation, pour servir de base à l'histoire naturelle des animaux et d'introduction à l'anatomie comparée. Edition 2. Règne Animal (ed. 2) v. 2. i-xv + 1-406.
* ↑ The Taxonomicon (anglès)
* 1 2 3 4 «Lethrinus punctulatus» (en anglès). FishBase. Froese, Rainer; Pauly, Daniel (editors).
* ↑ Carpenter, K.E., 1997. Lethrinidae. Emperor snappers. A: K.E. Carpenter i V. Niem (eds.). FAO Identification Guide for Fishery Purposes. The Western Central Pacific.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)